Õige/vale. Kui 80'datel oli ekraanisäästja eesmärk, et monitoril ei "põleks sisse pilt" ning natuke voolu säästa. Tänapäeval on olukord natuke muutunud. Esimene asi on suured ja vilkuvad animatsioonid, mis tekitavad arvutis suurema koormuse kui niisama puhkeseisund. Ning teiseks, on väga palju staatilisi ekraanisäästjaid, mis võivad ekraani rikkuda. Nimelt osadel LCD/TFT ekraanidel on veel võimalus pilt nö sisse põletada, kui üks ja sama kujutis kogu aeg ühe koha peal kuvatud on. Kuigi pigem see efekt seostub kineskoopmonitoridega. Seega - kasutage screen saverit mis näitab tühja musta ekraani, et saavutada ekraani ja voolu säästmise efekt või laske hoopis monitoril teatud aja möödudes end välja lülitada.